Johannes Farestveit

Johannes Farestveit (født 11. mars 1923 i Modalen, død 16. september 1995 i Larvik) var Norsk barneblads redaktør, tegneserieskaper, barnebokforfatter og oversetter.

Farestveit var utdannet lærer, og var redaktør av Norsk Barneblad fra 1956 til 1979. I hans tid i bladet, i 1963, flyttet redaksjonen til Larvik. Gjennom arbeidet med bladet og dets forlag fikk Farestveit arbeide med et bredt spekter av skrift- og kulturoppgaver, blant annet med over 20 oversettelser, og med manuskriptansvar for tegneserien Smørbukk i hele sin redaktørtid fra 1956 til 1979. Tuss og troll skrev han fram til 1986. 

Han fikk Nynorsk barnelitteraturpris i 1970 for sine oversettelser. Sammen med Zinken Hopp fikk han i 1984 den første Bastianprisen for oversettelser av barne- og ungdomslitteratur. Sammen med Solveig Muren Sanden fikk han fikk Kirke- og undervisningsdepartementets første tegneseriepris i 1973 for arbeidet med Smørbukk og Tuss og troll. Han fikk også departementets oversetterpris samme år for Bak krigens kjerre av Erik Christian Haugaard. Han var æresmedlem i Smørbukks vener.

Referanser

Eksterne lenker 

 Om Johannes Farestveit i Norsk Oversetterleksikon
 

Norske tegneserieskapere
Norske oversettere
Norske forleggere
Norske redaktører
Nynorskforfattere
Vinnere av kulturdepartementets barnebokpriser
Vinnere av Nynorsk barnelitteraturpris
Fødsler i 1923
Dødsfall i 1995